**НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**ДОКЛАД**

**ЗА ЧИТАЛИЩНИ ДЕЙНОСТИ НА НАРОДНО ЧИТАЛИЩЕ „ГЕН. ГЕОРГИ ТОДОРОВ-2011”, ГР. ДУПНИЦА**

 **ЗА 2021 г.**

1. **4 януари** - Членове на читалището взеха участие в организирано от Община Дупница поклонение, във връзка със 77 години от бомбардировките над Дупница.
2. **12 януари** – Отбелязване 143 годишнината от Освобождението на Дупница. Участие на читалището и на офицери и сержанти от запаса и резерва в празненството, организирано от Община Дупница. Поднесохме цветя на паметната плоча на майор Орлински. Създадохме поредица от публикации на тема „Какво знаем за Освобождението на Дупница”.
3. **18 февруари** - Съвместна програма с читалището в с. Самораново пред паметника на Васил Левски – традиционно съвместно партньорство, включително и за изграждането на паметника, между двете читалища.
4. **3 март** - Поднасяне на цветя пред паметната плоча на Опълченците.
5. **6 май** - в партньорство със СОСЗР и Военен клуб отбелязахме Деня на храбростта и Българската армия. О.з. ген. Иван Цеков изнесе слово за събитията от онези години и призова да пазим историческата памет. Беше отслужена заупокойна молитва за загиналите във войните за национално обединение, чийто имена са увековечени на паметната плоча в черквата "Покров на Св. Богородица".
6. **7 юни** - съвместно със СОСЗР - Дупница и представители на Военния клуб посетихме паметна плоча с имената на загиналите офицери от „Рилски випуск на Военното на Н.В. Училище” през Първата световна война, между които е името на дупничанина Чешанков в Рилския манастир. В поредица от публикации в социалните мрежи припомнихме, както за него, така и за останалите герои.
7. **2 август** – Отбелязване на годишнина от Илинденско-Преображенското въстание - съвместно мероприятие с Община Дупница. Читалището подреди изложба на оръжия пред паметната плоча на Никола Малашевски.

Пушки: Бердана 2, Крънка, Пибодо Мартини, Шаспо , Уинчестър, Манлихера.

Револвери: Гасер, Наган, както и част от системите оръжия – ками, саби, ятагани.

Оръжията ни бяха предоставени от частната колекция на наш съгражданин.

Беше отслужена молитва за памет.

1. **10 август**- 163 години от рождението на генерал Георги Тодоров, отбелязахме с кратък ритуал пред паметната му плоча. Запознахме група ученици с биографията на ген. Г. Тодоров и българския бесарабски род Балан.
2. **6 септември**- Съединението на България - Подготвихме фото-изложба, посветена на Сръбско-българската война, с акцент действията на капитан Георги Тодоров, командващ Летящия отряд. Изложбата подредихме на фасадата на Военен клуб, гр. Дупница. Същата беше разгледана от множество граждани.
3. **22 септември** - Обявяване на независимостта - отдаване почит на загиналите за освобождението, обединението и независимостта на България. Поднасяне на цветя на паметния кръст в местността „Кулата”.
4. **5 октомври**- 109 години от смъртта на подпоручик Борис Змияров, първата жертва на Балканската война. На гроба му, в двора на черквата „Свети Георги” положихме цветя в знак на признателност и с кратко слово припомнихме неговия подвиг.
5. **15 декември** – организирахме представяне на поредния труд на доц. Р. Радославов книгата „История на евролявата алтернатива в България”.
6. **м. Декември** – подготвихме презентации, които представихме под формата на изнесени уроци пред ученици от СЕУ „Св. П. Хилендарски”. Единият урок беше на тема „Бойните знамена в Българската армия”, който представихме онлайн в реално време. Другият урок на тема „Униформите в Българската армия” изнесохме в учебен час. Можем да отчетем големия интерес, който предизвикахме у учениците.
7. **През годината** – Съдействие за подготовка на реферат за ученически конкурс, организиран от Фондация „Ценности” – „Традициите в родния край” на тема: „Светият път” –изследване за пренасяне мощите на Св. Иван Рилски.
* Съдействие за подготовка на ученици за национален конкурс на МОН по тема: „Икономическо състояние на евреите преди и след приемане на Закон за защита на нацията.

През отчетната година, предвид поредната ковид вълна отново се наложи да търсим варианти за работа, тъй като беше невъзможно провеждането на срещи „лице в лице”, както и мероприята на живо. В същото време отчитаме повишеното влияние на социалните мрежи. Те остават едно от средствата, с които да съхраняваме връзката с нашите публики и да разказваме за нашите каузи.

Отчитаме като най-голямо предизвикателство съвместната ни работа по европейски проект, в партньорство със СЕУ „Св. Паисий Хилендарски”. Проектът е озаглавен „Да съхраним паметта за Седма Рилска дивизия и генерал Георги Тодоров” и по него, и през настоящата година предстоят множество мероприятия.

В процес на реализиране е и идеята на читалището за изграждане на паметен знак на патрона на училище „Св. П. Хилендарски”

Създадохме рубрики на различни теми във Facebook страницата ни, които можем да твърдим, че се четат с интерес, особено, когато са свързани с историята на Дупница.

Някои от тях са:„ Известни личности от Дупница”,

„Кметовете на Дупница”

„Премудрости постолови”

„Хижите в Рила”

„Дупнишките опълченски” и други.

Текуща дейност: Направихме постъпки за наемане на помещение, в което да създадем Школа по приложни изкуства.

През 2021 г. читалището придоби чрез дарение 180 бр. книги. Закупили сме 14 бр. книги с историческа и военна тематика.

Продължава абонамента на в. „Българско войнство”, който предоставяме на наши членове. Изпращаме материали от наши мероприятия за вестника.

Всичките дейности са отразявани по местни медии и на Facebook страницата.

В цялата си дейност се стремим към работата с ученици и разчитаме основно на Община Дупница в лицето на отдел: „Култура и образование”.

Работата ни през отчетната година е била съобразена със Заповедите на Министъра на здравеопазването и на Кмета на Община Дупница, заради пандемията от Ковид 19.

**Ст. Ушатов**

**Председател на**

**чит. наст. на НЧ „Ген. Г. Тодоров-2011”**

**Списъчен състав на Настоятелството и Проверителната комисия:**

Стоян Томов Ушатов - Председател на читалищното настоятелство

Радослав Йорданов Радославов – Член на читалищното настоятелство

Владимир Атанасов Дяков - Член на читалищното настоятелство

Боби Зиновиев Иванов - Член на читалищното настоятелство

Димче Ямандиев - Член на читалищното настоятелство

 Иван Крумов Николов – Председател на проверителна комисия

Иван Георгиев Цеков – Член на проверителна комисия

Дамчо Щерев Дамов - Член на проверителна комисия